સુરત શહેર અત્‍યારે દેશનું સૌથી વધારે ઝડપથી વિકસતું શહેર એટલે સુરત. તેની માળખાકીય સુવિધા આજે અન્‍ય શહેરોની સરખામણીમાં સુરત પ્રથમ સ્‍થાન અપાવે છે. જગતમાં વપરાતા ૧૦ હીરામાંથી ૯ નું મુલ્‍યવર્ધન સુરતમાં થાય છે. ભારતના બનતા માનવસર્જિત કાપડના ૪૦ ટકા સુરતમાં બને છે. શહેરની નજીક હજીરામાં એશિયાનું સૌથી વિશાળ પૈકીનું એક એવું ઔધોગિકનગર સ્‍થપાયું છે. આધુનિક સુરત મિની ભારત બની ગયું છે. આમ પણ સુરત શહેર સૌ કોઇને સ્‍વીકારી લેતું નગર છે.